CELEX: 62018TN0506
Language: fi
Date: 2018-08-24 00:00:00
Title: Asia T-506/18: Kanne 24.8.2018 – Puola v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/78
            
         
      Kanne 24.8.2018 – Puola v. komissio
      (Asia T-506/18)
      (2018/C 427/105)
      Oikeudenkäyntikieli: puola
      
         Asianosaiset
      
      
         Kantaja: Puolan tasavalta (asiamies: B. Majczyna)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.6.2018 annetun komission täytäntöönpanopäätöksen C(2018) 3826 final (1) siltä osin kuin siinä jätetään Euroopan unionin rahoituksen ulkopuolelle 1 421 755,79 euron ja 1 436 426,23 euron suuruiset määrät, jotka Puolan tasavallan hyväksymä maksajavirasto on maksanut
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka perustuu asetuksen N:o 1306/2013 (2) 52 artiklan 1 kohdan rikkomiseen sillä perusteella, että rahoitusoikaisua on sovellettu virheellisten tosiseikkoja koskevien toteamusten ja oikeudellisen tulkinnan nojalla.
                  
                              —
                           
                           
                              Puolan tasavalta väittää, että Euroopan unionin rahoituksen ulkopuolelle kanteen kohteena olevalla päätöksellä jätetyt määrät on maksettu sellaisten säännösten nojalla, joissa määritellään tupakka-alan erityisen tuen täytäntöönpanoa koskevat säännöt, eli asetuksen N:o 73/2009 (3), asetuksen N:o 1127/2009 (4) ja asetuksen N:o 1122/2009 (5) nojalla. Tapa, jolla Puolan hallitus pani tuen täytäntöön, oli myös yhteensopiva kansallisten säädösten ja Puolassa toteutettuja toimintoja koskevan ohjelman, joka oli toimitettu komissiolle asetuksen N:o 73/2009 68 artiklassa säädetyn erityisen tuen yhteydessä, kanssa.
                           
                        
                              —
                           
                           
                              Puolan tasavalta huomauttaa perusteen siitä osasta, joka koskee tuottajan luona paikalla tehtäviä tarkastuksia, että unionin oikeuteen tai kansalliseen oikeuteen ei sisältynyt säännöksiä tai määräyksiä tuottajan velvollisuudesta toimittaa kaikki tuotettu tupakka ensimmäiselle jalostajalle. Paikalla tehtäviä tarkastuksia koskeva Puolan järjestelmä mahdollisti sen selvittämisen, oliko kaikkia tukikelpoisuusedellytyksiä noudatettu.
                           
                        
                              —
                           
                           
                              Puolan tasavalta huomauttaa perusteen siitä osasta, joka koskee paikalla tehtäviä tarkastuksia toimituspisteessä, että näillä tarkastuksilla taattiin täysimääräisesti sen selvittäminen, täyttyivätkö kaikki ne laatua koskevat edellytykset, jotka tukikelpoisen tupakan raaka-aineen on täytettävä, mukaan luettuna erityisesti kosteutta ja hiekka- ja epäpuhtauspitoisuuksia koskevat vaatimukset.
                           
                        
                              —
                           
                           
                              Puolan tasavalta toteaa komission väitteestä, joka koskee vähennyksiä ja poikkeuksia koskevan erityisen järjestelmän puuttumista, että tupakka-alan erityistä tukea koskeva Puolan seuraamusjärjestelmä oli täysin yhteensopiva asetuksen N:o 73/2009 21 artiklan 1 kohdan kanssa. Tämä järjestelmä eli etenkin hyvin rajoittava ja poisti kokonaan rahastolle mahdollisesti aiheutuvien taloudellisten menetysten vaaran.
                           
                        
            
                  2.
               
               
                  Toinen kanneperuste, joka perustuu asetuksen N:o 1306/2013 52 artiklan 2 kohdan rikkomiseen sillä perusteella, että sovelletun kiinteämääräisen oikaisun määrä oli selvästi aivan liian suuri unionin taloudelle mahdollisesti aiheutuvien taloudellisten menetysten vaaraan nähden.
                  
                              —
                           
                           
                              Puolan tasavalta väittää, että komission soveltama 5 prosentin suuruinen kiinteämääräinen oikaisu on liian suuri ja että sillä ylitetään rahastolle aiheutuvan mahdollisen menetyksen enimmäismäärä.
                           
                        
            
                  3.
               
               
                  Kolmas kanneperuste, joka perustuu SEUT 296 artiklan toisen kohdan rikkomiseen
                  Puolan tasavalta vetoaa tässä yhteydessä komission tutkimuksen kuluessa toimittamaan kirjeenvaihtoon liittyviin eroavuuksiin ja siis komission perustelujen puuttumiseen sen perusteen osalta, jonka mukaan osaa sen vetoamista unionin säännöksistä on rikottu.
               
            
         (1)  Komission täytäntöönpanopäätös (EU) 2018/873 (EUVL 2018, L 152, s. 29).
      
         (2)  Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annettu Euroopan parlamentin ja neuvoston asetus (EU) N:o 1306/2013 (EUVL 2013, L 347, s. 549).
      
         (3)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annettu neuvoston asetus (EY) N:o 73/2009 (EUVL 2009, L 30, s. 16).
      
         (4)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 III osastossa säädetyn tilatukijärjestelmän täytäntöönpanoa koskevista yksityiskohtaisista säännöistä 29.10.2009 annettu komission asetus (EY) N:o 1120/2009 (EUVL 2009, L 316, s. 1).
      
         (5)  Neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta 30.11.2009 annettu komission asetus (EY) N:o 1122/2009 (EUVL 2009, L 316, s. 65).